b'\n_START_ARTICLE_\nRegistracijske oznake za cestna vozila v Makedoniji\n_START_PARAGRAPH_\nRegistrske tablice Severne Makedonije sestojijo iz dvo\xc4\x8drkovne oznake regije, ki ji sledi \xc5\xa1tirimestno \xc5\xa1tevilo (do februarja 2012 trimestno) in dve \xc4\x8drki. Za oznako regije se nahaja rde\xc4\x8de polje, v katerem so \xc4\x8drke oznake regije in registrske oznake izpisane v cirilici. Na levi strani stoji modro polje z mednarodno avtomobilsko oznako Makedonije, NMK. Pred preimenovanjem dr\xc5\xbeave v Severno Makedonijo s Prespanskim sporazumom februarja 2019 je bila avtomobilska oznaka MK._NEWLINE_Standardne dimenzije registrskih tablic so 520 \xc3\x97 110\xc2\xa0mm. Tablice v trenutni obliki so se za\xc4\x8dele izdajati 20. februarja 2012.\n_START_SECTION_\nZgodovina\n_START_PARAGRAPH_\nOd leta 1993 do 20. februarja 2012 je obstajalo deset oznak regij: BT, GV, KU, OH, PP, SK, SR, \xc5\xa0T, TE in VE._NEWLINE_20. februarja 2012 je bilo poleg desetih obstoje\xc4\x8dih uvedenih sedem novih kod: GE, KA, KI, KO, KP, RA in SU._NEWLINE_1. marca 2013 je bilo poleg obstoje\xc4\x8dih sedemnajstih uvedenih \xc5\xa1est novih kod: BE, DE, NE, RE, SN in VI._NEWLINE_1. septembra 2013 je bila poleg obstoje\xc4\x8dih triindvajsetih uvedena ena nova koda: VV._NEWLINE_4. julija 2015 je bilo poleg obstoje\xc4\x8dih \xc5\xa1tiriindvajsetih uvedenih sedem novih kod: DB, DK, MB, MK, KR, PS in VA.\n_START_SECTION_\nKritike\n_START_PARAGRAPH_\nNove tablice kritizirajo \xc5\xa1tevilni strokovnjaki in javnost, ki vztrajajo, da bi se morali namesto celotne latini\xc4\x8dne abecede uporabljati zgolj znaki, ki obstajajo tako v cirilici kot v latinici. Opazko so poslali na makedonsko ustavno sodi\xc5\xa1\xc4\x8de, vendar o zadevi \xc5\xa1e ni odlo\xc4\x8deno. Prav tako naj bi bila oznaka dr\xc5\xbeave postavljena prenizko._NEWLINE_Pred razre\xc5\xa1itvijo spora o uporabi imena Makedonije so avtomobilom pri vstopu v Gr\xc4\x8dijo na mejnih prehodih prekrivali avtomobilsko oznako "MK" z nalepko, na kateri je v gr\xc5\xa1\xc4\x8dini in angle\xc5\xa1\xc4\x8dini pisalo \xe2\x80\x9cS strani Gr\xc4\x8dije prepoznana kot \xce\xa0\xce\x93\xce\x94\xce\x9c/FYROM\xe2\x80\x9d.'